L 28/6
HR
Službeni list Europske unije
31.1.2023.
(29)
ICCAT je prvi put donio i postupak za upravljanje atlantskom plavoperajnom tunom.
Cilj je te mjere osigurati dugoročno, održivo i profitabilno ribarstvo zapadnog i istočnog stoka Atlantika i Sredozemlja.
Planom za upravljanje provode se ciljevi upravljanja za istočni i zapadni stok plavoperajne tune, uključujući donošenje trogodišnjih ciklusa upravljanja i raspored provedbe do 2028.
U skladu s planom upravljanja TAC za razdoblje 2023.–2025. iznosi 40 570 tona godišnje za stok u istočnom Atlantiku i Sredozemnom moru.
Te bi mjere stoga trebalo prevesti u pravu Unije.
(30)
ICCAT je donio plan upravljanja za južnoatlantskog kučka (Isurus oxyrinchus) ulovljena u vezi s drugim vrstama ribolova koje regulira ICCAT, počevši od 2023., kako bi se odmah suzbio prelov, a postupno postigla razina biomase dostatna za potporu MSY-ju.
Tim se planom omogućuje zadržavanje usputnog ulova južnoatlantskog kučka u ukupnom iznosu od 1 295 tona, što za Uniju čini 503 tone.
U skladu s Preporukom ICCAT-a, to ograničeno dopuštanje zadržavanja ne predstavlja nikakvo dugoročno pravo i ne dovodi u pitanje nijedan budući postupak dodjele.
Tu bi mjeru stoga trebalo provesti u pravu Unije utvrđivanjem TAC-a za usputni ulov i odgovarajuće kvote Unije.
(31)
Kako bi se smanjila ribolovna smrtnost juvenilne velikooke i žutoperajne tune, ICCAT je također zadržao maksimalno ograničenje od 300 uređaja za privlačenje ribe (FAD uređaji) po ribarskom plovilu u 2023. i razdoblje zabrane ribolova za upotrebu FAD uređaja od 72 dana.
Te bi mjere trebalo provesti u pravu Unije.
(32)
ICCAT je na svojem godišnjem sastanku 2021.
donio 15-godišnji plan obnove sredozemnog tunja dugokrilca od 2022. do 2036. Za 2023.
ICCAT je utvrdio TAC za sredozemnog tunja dugokrilca na 2 500 tona.
Osim toga, ICCAT je utvrdio TAC za sjevernoatlantskog tunja dugokrilca od 37 801 tone za razdoblje od 2022. do 2023. na osnovi pravila za kontrolu ulova s ciljem donošenja dugoročnog postupka za upravljanje tim stokom.
Te bi mjere trebalo provesti u pravu Unije.
(33)
U skladu s nekoliko preporuka ICCAT-a Unije, na zahtjev, može prenijeti postotak svoje neiskorištene kvote za stokove ICCAT-a tijekom razdoblja od dvije godine.
Te bi preporuke trebalo što prije provesti u pravu Unije na temelju Komisijina prijedloga od 21. travnja 2022.
(10) kako bi države članice u cijelosti mogle iskoristiti kvote Unije za stokove ICCAT-a, kako je ICCAT utvrdio za 2023.
U očekivanju provedbe tih preporuka ICCAT-a u pravu Unije, trebalo bi utvrditi kvote za pojedinačne države članice za određene stokove na osnovi ukupne kvote Unije za 2023.
kako ju je dogovorio ICCAT, prije bilo kakvih prilagodbi zbog prelova ili nedovoljnog izlova država članica.
Prilagodbe kvota pojedinačnih država članica za 2023.
u kojima se uvažavaju sva smanjenja koja je primijenio ICCAT trebalo bi izvršiti kasnije na osnovi pravila Unije o smanjenjima na temelju članka 105.
Uredbe (EZ) br.
1224/2009 i uzimajući u obzir Komunikaciju Komisije (11) o smjernicama za smanjenje kvota u skladu s člankom 105. stavcima 1., 2. i 5. te Uredbe.
(34)
Na svojem godišnjem sastanku 2022.
Komisija za očuvanje antarktičkih morskih živih resursa (CCAMLR) usvojila je ograničenja ulova za ciljane vrste i vrste usputnog ulova za razdoblje od 1. prosinca 2022.
do 30. studenoga 2023.
Te bi mjere trebalo provesti u pravu Unije.
(35)
Na svojem godišnjem sastanku 2022.
Komisija za tunu u Indijskom oceanu (IOTC) zadržala je prethodno donesene mjere koje se primjenjuju na području nadležnosti IOTC-a.
Te bi mjere trebalo nastaviti provoditi u pravu Unije.
(36)
Godišnji sastanak Regionalne organizacije za upravljanje ribarstvom u južnom Pacifiku (SPRFMO) održat će se od 6. do 15. veljače 2023.
Aktualne mjere na području primjene Konvencije SPRFMO-a koje su funkcionalno povezane s TAC-ovima trebalo bi stoga privremeno zadržati dok se ne održi godišnji sastanak i utvrde TAC-ovi za 2023.
(10) Prijedlog uredbe Europskog parlamenta i Vijeća o izmjeni Uredbe (EU) 2017/2107 o utvrđivanju mjera za upravljanje, očuvanje i kontrolu primjenjivih na području primjene Konvencije Međunarodne komisije za očuvanje atlantskih tuna (ICCAT) i Uredbe (EU) 2022/... o uspostavi višegodišnjeg plana upravljanja plavoperajnom tunom u istočnom Atlantiku i Sredozemnom moru.
(11) Komunikacija Komisije o smjernicama za smanjenje kvota u skladu s člankom 105. stavcima 1., 2. i 5.
Uredbe (EZ) br.
1224/2009 i o zamjeni Komunikacije 2012/C 72/07 2022/C 369/03 (C/2022/6757) (SL C 369, 27.9.2022., str.
3.).